लोक सभा
लोकसभा, भारतीय संसद का निचला सदन है। भारतीय संसद का ऊपरी सदन राज्य सभा है। लोक सभा सार्वभौमिक वयस्क मताधिकार के आधार पर लोगों द्वारा प्रत्यक्ष चुनाव द्वारा चुने हुए प्रतिनिधियों से गठित होती है। भारतीय संविधान के अनुसार सदन में सदस्यों की अधिकतम संख्या 552 तक हो सकती है, जिसमें से 530 सदस्य विभिन्न राज्यों का और 20 सदस्य तक केन्द्र शासित प्रदेशों का प्रतिनिधित्व कर सकते हैं। 1952 से लेकर 2020 के बीच, भारत सरकार की सलाह पर भारत के राष्ट्रपति, आंग्ल-भारतीय समुदाय के 2 अतिरिक्त सदस्यों को मनोनीत कर सकते थे, जिसे 104वें संविधान संशोधन अधिनियम, 2019 द्वारा, जनवरी 2020 में समाप्त कर दिया गया था। आज लोकसभा में कुल सीटों की संख्या 550 है।
सांसद
जर्मनी में, बर्लिन के रैहस्टाग भवन स्थित संघीय बुन्देस्ताग संसद के निर्वाचित सदस्यों को "सांसद " कहा जाता है।जर्मन में सदस्य को" मित्ग्लिएद देस दयूत्सचें बुन्देस्ताग (MdB) " कहते हैं। जर्मनी के 16 संघीय राज्यों "(लांडर) " का प्रतिनिधित्व भूतपूर्व प्रुस्सियन हाउस ऑफ़ लार्डस में बुन्देसरत द्वारा किया जाता है, जिसके सदस्य जनता द्वारा निर्वाचित न होकर सम्बंधित "लांडर की " सरकारों के प्रतिनिधि होते हैं। जर्मनी संघ गणराज्य के जर्मन संविधान के बुनियादी कानून के अधिनियम 38 के अनुसार, जर्मन बुन्देस्ताग के सदस्यों का चुनाव सामान्य, सीधे, स्वतंत्र, समान और गुप्त चुनाव द्वारा किया जायेगा. "वे समस्त जनता के प्रतिनिधि होंगें, किसी आदेश, निर्देश से बंधे न होकर केवल अपने विवेक के प्रति उत्तरदायी होंगे."